Olen Enmyoinin temppelin päämunkki.
Olen järjestyksessä jo 29. päämunkki.
Moni temppelin väestä on nähnyt paljon ufoja näillä main.
Näin täällä kerran todella suuren ufon.
Tässä. Näin iso se oli.
Näin se liikkui.
Yllätyin ufon näkemisestä niin, että jalkani olivat pettää alta.
Näin sen todellakin omin silmin.
Siksi en voi muuta kuin uskoa.
Se tapahtui juuri ennen maanjäristystä, eli 12 tai 13 vuotta sitten.
Tuoreita uutisia. Japanin itärannikolle on iskenyt suuri maanjäristys.
Järistys alkoi kello 14.46, ja sen magnitudi oli 8.9.
Sendai oli lähin asutuskeskus.
3. MAALISKUUTA 2011
Tuolla näkyy meri.
Tässä oli ennen monta taloa.
Meri nousi näin korkealle.
Tsunamivaroituskeskus on antanut tsunamivaroituksen Japaniin,
Venäjälle, Minamitori-shiman saarelle ja Pohjois-Mariaaneille.
Aallot mursivat padot.
Tsunami tuhosi Sendain satamakaupungin, joka…
Väestöä kehotetaan pakenemaan korkeammille alueille.
Aaltoja…
Viranomaiset varoittavat ydinreaktorin sulamisen riskistä.
Jäähdytysjärjestelmä ei kuulemma toimi.
Sydämen sulamisonnettomuus ja säteilyvuodot…
Kello käy. Lisäonnettomuuksien riski kasvaa minuutti minuutilta.
Ufot näyttäytyivät onnettomuuden yhteydessä.
Niitä oli paljon heti räjähdyksen jälkeen.
Se oli järkyttävää.
Aikojen alusta asti taivaalla on nähty selittämättömiä asioita.
Olemmeko yksin maailmankaikkeudessa?
Materiaalin joukossa on tutkimisen arvoisia asioita.
Emme ole salanneet mitään.
On olemassa avaruusaluksia.
Olento näytti isosilmäiseltä muukalaiselta.
Näissä kertomuksissa on jotain tärkeää, aitoa ja todellista.
UFO-KOHTAAMISIA
Fukushiman ydinvoimalaonnettomuuden jälkeisinä päivinä -
sadat ihmiset kertoivat nähneensä salaperäisiä valoja taivaalla.
Jotkut pitävät valoja tragediassa menehtyneiden sieluina.
Toiset uskovat niiden tulleen maapallon ulkopuolelta.
VALOT FUKUSHIMAN YLLÄ
JAPANI - TOKIO
FUKUSHIMAN YDINVOIMALA
ONNETTOMUUSALUE
KEISUKE UDAGAWA SANOMALEHDEN PÄÄTOIMITTAJA
Maaliskuun 14. päivänä -
näin Fukushiman ydinvoimalan räjähtävän.
Heti sen jälkeen tulin tänne.
Ystäväni oli hieman lähempänä rannikkoa.
Halusin mennä apuun ja siksi matkustin tänne.
Valitettavasti kyseinen ystävä menehtyi.
Ystäväni poismeno ei kuitenkaan estä minua auttamasta muita.
Teen vapaaehtoistyötä jonkin aikaa.
Monet menettivät henkensä.
Monien piti myös paeta ja jättää tavaransa.
Viidessä vuodessa tapahtui paljon.
Kuulin monia salaperäisiä tarinoita.
Tsunami luonnollisesti huuhtoi paljon mukanaan mereen.
Siksi käyn myös hiekkarannoilla.
Heti katastrofin jälkeen -
tässä suunnassa näkyi kasoittain romua -
ja tässä suunnassa taloja, joita aallot veivät mukanaan.
Meitä oli paikalla viisi henkeä.
Näimme meren yllä uskomattoman näköisiä valopalloja.
Niitä oli todella monta, ja ne olivat rivissä.
Pallot säteilevät vaaleansinistä valoa.
Ne näyttivät todella kauniilta.
ISHINOMAKI 114 KILOMETRIÄ YDINVOIMALASTA
Ishinomakin pienessä maalaiskaupungissa -
kukaan ei osannut kuvitella, että tsunami voisi iskeä yllättäen.
JIYO SAKUMA VISUAALINEN TAITEILIJA
Äitini syntyi tässä pienessä satamakaupungissa -
ja opetti tässä peruskoulussa.
Koulu oli äidilleni todella tärkeä.
Hän puhui oppilaistaan lämpimään sävyyn.
Koulu kuitenkin tuhoutui tsunamissa.
Kaikki pyyhkiytyi pois.
Ydinvoimalan räjähdettyä -
moni ihminen alueella kertoi nähneensä ufoja.
En tiedä, millä asialla muukalaiset ovat täällä.
Ufot liikkuvat täysin avoimesti ja puuhaavat jotain.
Näen aivan selvän yhteyden -
tunnistamattomien ilmakehän ilmiöiden ja ydinvoimaloiden välillä.
Yhteys on ollut olemassa jo vuosikymmeniä.
Olen tutkinut asiaa laajalti jo yli 30 vuotta.
TUTKIJA, KIRJAILIJA
Uskon, että edistynyt maapallon ulkopuolinen äly -
toimii maapallolla ja valtamerissä.
Meidän olisi erittäin tärkeää hyväksyä, että se on totta.
USA:N ILMAVOIMAT
Viime aikoina on julkaistu USA:n valtion raportteja,
joista vanhimmat ovat vuosikymmeniä vanhoja.
Ne eivät jätä mitään epäselväksi.
Havainnoista on FBI:n ja CIA:n raportteja.
LENTÄVIÄ LAUTASIA
Vanhimmat ovat 1930-luvulta,
jolloin ydinfissioteknologiaa alettiin tutkia.
Ilmiöt yleistyivät merkittävästi 1940-luvulla,
erityisesti sen jälkeen, kun Japanissa räjähti kaksi atomipommia vuonna 1945.
Voimme vetää selkeitä johtopäätöksiä.
Ilmiöitä sattuu yksi toisensa jälkeen -
ydinteknologiaan liittyvien paikkojen lähistöllä.
Sellaisten kuin Los Alamos 1940-luvulla,
Sandian ydinaselaboratorio,
Kirtlandin lentotukikohta, jossa varastoitiin ydinaseita…
Muukalaisilta ei jää mitään huomaamatta.
Jos tarkastelemme ufoilmiöitä,
joita ovat kuvailleet uskottavat todistajat,
niistä erottuu selkeä viesti.
Myös Fukushiman ydinkatastrofin yhteydessä -
tehtiin lukuisia ufohavaintoja.
NÄIN JUURI UFON!
OUTOA KYLLÄ, TUOLLA LENTÄÄ UFO.
LUULIN ENSIN SOTILASKONEIDEN TOIMITTAVAN TARVIKKEITA.
Satojen twiittien lisäksi ilmestyi video oudoista valoista Fukushiman yllä.
Sama ilmiö toistui myös Tšernobylissä vuonna 1986 -
ydinvoimalan nelosreaktorin vikaannuttua.
Silloinkin tehtiin runsaasti ufohavaintoja.
Tulipalon raivotessa voimakkaimmillaan -
säteilytasossa mitattiin yli kolmen röntgenin lukemia.
Kesken palon monet näkivät, että paikalle saapui ufo.
Se viipyi kolme minuuttia ja näytti valoa vikaantuneeseen reaktoriin.
Välittömästi ufon poistuttua lukema olikin enää 0,8 röntgeniä.
Muukalaiset tuntuvat selvästi yrittäneen -
ehkäistä reaktorin vikaantumisen aiheuttamaa vaaraa.
VALVONTAVIRANOMAISTEN VIDEOTA FUKUSHIMASTA
Ydinvoimalan räjähdys sai kaikki asukkaat hätääntymään.
Pakenimme alueelta heti järistyksen jälkeen.
Pelkäsimme altistuvamme säteilylle, joten kaikki lähtivät.
Se oli aluksi pelottavaa.
Vuorokausi sitten tässä kaupungissa oli 71 000 asukasta.
Nyt se on raunioina ja kokonaan veden alla.
Ihme kyllä tsunami ei yltänyt temppelille.
Temppeli saikin nimen "ihmetemppeli".
Uskon näkymättömiin voimiin, kuten jumalten ja ufojen voimaan.
Uskon niiden auttaneen meitä.
Ufoja, avaruusolentoja ja ulkoavaruuden tematiikkaa -
nähtiin monissa muodoissa Japanin populaarikulttuurissa.
Monet anime- ja mangatarinat sijoittuvat ulkoavaruuteen.
TOIMITTAJA
Minulta on kysytty Astro Boysta.
Miten ydinenergiasta voimansa saava sankari voitiin luoda -
niin pian ydinpommien kauhujen jälkeen?
Auttakaa! isä.
Vielä huomionarvoisempaa on, että Astro Boy on puoliksi robotti.
Tohtori-isä loi Astro Boyn oman poikansa saatua surmansa.
Rakas Tobioni…
Ei ole kaukaa haettua ajatella, että isän sukulaisia kuoli sodassa -
ja tämä päätti siksi käyttää teknologiaa -
luodakseen jotain uutta ja tulevaisuuteen katsovaa.
Teknologiaan uskottiin vahvasti. Kyseinen usko kumpusi traumoista.
Minä lennän!
Tietyssä mielessä -
Astro Boy ilmentää japanilaisten alitajuisia tunnelmia sodan jälkeen.
Astro Boysta lähtien alettiin nähdä hahmoja, jotka ovat puoli-ihmisiä.
Kuka hitto sinä olet?
Olen Ultraman.
Vai Ultraman?
Ultraman on mahtava hahmo.
Hän on kotoisin toiselta planeetalta,
mutta mokaa ja joutuu onnettomuuteen.
Hän törmää ihmisten alukseen, jota lentää Tiedepartion edustaja.
Ultraman on tapahtuneesta niin häpeissään, että päättää sulautua mieheen.
Heistä tulee siis yhtä, ja niin saa alkunsa Ultraman.
Muukalainen sulautuu ihmiseen.
Kantava ajatus on, että osa avaruusolennoista on hyviä.
He yrittävät suojella ihmisiä. Se ajatus lumosi minut lapsena.
Seitsemänvuotiaana aloin jostain syystä miettiä muukalaisia.
En osannut kuvitella heidän ulkonäköään,
mutta heidän hyväntahtoisuutensa vaistosin todella vahvasti.
Olin varma, että heitä oli olemassa.
Seitsemänvuotiaana olin asiasta aivan vakuuttunut.
Heitä on olemassa. Vaikka he eivät näyttäydykään,
he tarkkailevat meitä kaiken aikaa.
En tiedä, millaisia vastauksia toivotte, mutta olen professori ja…
En siis ole ufologi.
Olen uskontotieteen professori. Toisin sanoen tutkin uskontoja.
Ei kannata keskittyä siihen, ovatko havainnot totuuspohjaisia.
On parempi pohtia tapausten merkitystä ihmisille.
Ufokokemukset ovat mullistaneet yksittäisten ihmisten elämän.
Lisäksi usko ufoihin on uusi maailmanlaajuinen uskomusjärjestelmä.
Se ei ole uskonto mutta muistuttaa sellaista.
Tutkimuksissani punaisena lankana näyttäytyy -
tuntemattomien asioiden näkeminen taivaalla -
ja yritys tunnistaa ne.
Tänä päivänäkin ihmiset näkevät taivaalla asioita,
mutta tulkitsevat näkemänsä edistyneeksi teknologiaksi.
Tuhat vuotta sitten he näkivät enkeleitä ja demoneita.
Nykypäivänä he katsovat ylös ja näkevät ufon.
TIETOJENKÄSITTELYTIETEEN TOHTORI
Henkilökohtaisesti toivon hartaasti, että ufoja on olemassa.
En kuitenkaan halua tulla petetyksi. Tahdon konkreettisia todisteita.
Olen etsinyt todisteita, toistaiseksi tuloksetta.
USA:n varhaisimmat ufoja koskevat urbaanit legendat ovat vuodelta 1947.
Sitä varhaisemmalta ajalta ei ole kuvia eikä piirroksia.
Japanista kuitenkin löysin vielä varhaisempia lähteitä.
Esimerkiksi legendan utsuro-bunesta, ontosta aluksesta.
Tämä on kawaraban-sanomalehti 1800-luvulta.
Kaikki tarinan versiot kertovat ilmeisesti samasta tapauksesta vuodelta 1803.
Aluksi ajattelin, että tapaus oli ulkomaalaisen aluksen haaksirikko,
mutta ei se ollutkaan.
Tein paljon tutkimusta,
mutta sen muotoisia aluksia ei juuri ollut Edo-kaudella.
Kaikissa lähteissä mainitaan kolme ikkunaa tai ikkunan kaltaista aukkoa.
Toinen kiinnostava asia on,
että lähes kaikissa lähteissä mainitaan nainen.
Tätä kieltä sanotaan avaruuskieleksi. Pidän enemmän termistä "valokieli".
Siihen kuuluu taajuuksien muuttaminen ääneksi.
Se voi olla musiikkia tai sanoja.
Kieltä puhuessani otan yhteyttä maailmankaikkeuteen ja muukalaisiin.
TEATTERITAITEEN OPETTAJA
Olen avaruusolento.
Olen syntynyt uudelleen monesta tähdestä.
Elämme suuren nousun aikaa, ja halusin tulla havainnoimaan sitä.
Aloitetaan.
Valmiina.
Japanissa ei oikeastaan ole uskontoa länsimaisessa mielessä.
Ei ole valtionuskontoa, ei kymmentä käskyä.
Japanissa eettiset arvot opitaan koulun ja perheen kautta.
Käyttäytyminen ja identiteetti ovat tilannekohtaisia.
Tietyssä tilanteessa omaksutaan tietty käytös ja identiteetti.
Toisessa tilanteessa ihminen voi silmää räpäyttämättä olla jotain muuta.
Ihminen voi olla opettaja ja esiintyjä,
ja samalla hän voi puhua valokieltä -
ja kanavoida avaruusolentoja tai tietää olevansa yksi heistä.
Maan päällä on jotain, mitä kovasti halusitte tehdä.
Muistakaa, että siksi tulitte tänne.
Ilmiö on sekä mysteeri että vahvuus.
Japanissa voidaan hyväksyä asioita,
jotka meillä koettaisiin paradoksaalisiksi.
Kolme kuukautta Itä-Japanin maanjäristyksen jälkeen -
vaimoni ja minä teimme ufohavainnon.
Se oli meille käännekohta.
Kliseisesti sanottuna elämämme mullistui täydellisesti.
Kello oli vähän yli kaksi aamuyöllä.
Vaimostani tuntui, että joku tarkkaili meitä.
Hän heräsi siihen tunteeseen.
Hänen kiljaistuaan minäkin nousin katsomaan ja todellakin näin ufon.
Näin kirkkaan, pyöreän valon,
joka lähestyi meitä tasaisesti.
Olimme ihmeissämme.
Kullanvärinen ufo leijui tähän tapaan aivan edessämme.
Mieheni puhutteli ufoa, joka vastaukseksi välähteli näyttävästi.
Ufo hohti ensin kultaisena -
ja alkoi sitten säteillä syvän vaaleanpunaista valoa.
Se tuntui sanovan meille "kaikki on hyvin" -
tai "you are welcome".
Uskoimme ufoihin muutenkin. Kyseinen ufo tuntui suojelevan meitä.
Tämän legendan tapahtumapaikka oli tuntematon pitkään.
Paikkaa pidettiin kuvitteellisena.
Jos paikan nimi on kuvitteellinen, tarina lienee sitä myös, eikö niin?
Niin minäkin ajattelin.
Vuonna 2014 kuitenkin löydettiin uusi lähde.
Kyseinen asiakirja on peräisin Banin ninjasuvusta.
Suvussa on kulkenut monenlaisia papereita.
Osassa niistä mainitaan paikannimet "Hitachihara" ja "Sharihama".
Niiden arveltiin olevan todellisten paikkojen nimiä.
SHARIHAMA 188 KM YDINVOIMALASTA
Utsuro-bunen sanotaan ajautuneen tälle rannalle vuonna 1803.
Paikalliset havaitsivat aluksen etäältä ja käyttivät kalastusalustaan -
tarttuakseen siihen ja hinatakseen sen rantaan.
Niin legenda kertoo.
Aluksen sisään katsoessaan löytäjät näkivät kauniin naisen.
Amerikkalaiset ufotarinat alkavat vuodesta 1947,
mutta tämä tapaus sattui vuonna 1803.
Se on luultavasti maailman vanhin legenda muukalaisesta,
joka saapuu kiekkomaisessa aluksessa.
Kun eräänä yönä nukuin ja näin selkounta,
minulle ilmestyi viisi muukalaista.
Keskimmäinen oli vihreä,
ja reunoilla seisovat olivat kirkkaan valkoisia.
Siis oikein hohtavan valkoisia.
Olin odottanut heitä kauan, joten sanoin: "Vihdoin te tulitte."
Sanoin: "Tehkää kuten haluatte" ja levitin käteni näin.
Tunsin oloni onnelliseksi, kuin tapaisin ystäviä pitkästä aikaa.
Päästin irti kaikesta ja antauduin.
Vihreästä muukalaisesta alkaen -
kaikki muukalaiset lähettivät säteitä näihin käsieni chakroihin.
Minut ympäröi aivan ennen kokematon onnen tunne.
Uskon muukalaisten näyttäytyneen hahmossa,
joka minun oli helppo käsittää.
He olivat puhdasta valoa mutta näyttäytyivät minulle muukalaisina.
Selvä.
Onko kysymys siitä, mitä näemme taivaalla,
objektiivinen vai subjektiivinen?
Näimmekö ilmiön todella? Onko se totta?
Jos mietimme historiallisia lähteitä varsinkin lännessä,
taivaalla nähdyt asiat ovat todella vaikuttaneet ihmisiin.
Yksi esimerkki on Pyhän Franciscuksen stigmatisaatio.
Franciscus sanoi nähneensä "soihdun",
joka säteili jonkinlaista valoa.
Soihdun valo osui Franciscukseen,
ja hän sai käsiinsä niin sanotut stigmat eli Kristuksen haavat.
Toisin sanoen hän sai palovammoja.
Uskonnolliset tarinatkin ovat uskomattomia.
Enkelit laskeutuvat puhumaan ihmisille. Jeesus kävelee vetten päällä.
Kyseiset asiat ovat myös uskomattomia, ja niistä on vain silminnäkijäkertomuksia.
Silti uskomme niihin kyselemättä.
Miksi uskon asiat jaetaan eri kategorioihin?
Tiettyihin asioihin uskotaan,
mutta ufoihin ei, vaikka ufoista on jonkin verran todisteitakin.
SÄTEILYVYÖHYKE 5 KM VOIMALASTA
Tarinoita hengistä ja mysteereistä pidetään usein pelottavina.
Koemme henget pelottaviksi, vaikkei siihen olisi syytä.
Fukushiman, Miyagin ja Iwaten asukkaat, jotka kokivat maanjäristyksen,
uskovat menehtyneiden läheistensä palaavan luokseen.
Kun etsimme ihmisiä tällaisista autoista,
oli melko tavallista nähdä kirkkaan, kalpean valon -
nousevan niistä ylöspäin.
Jos tässä tai tässä oli jotain, joku oli kuollut lähistöllä.
Se oli vaikkapa näillä main tai etupenkillä.
Voitte yrittää kuvitella sitä.
Tiedättekö hitodamat?
Ne ovat tuli- tai valopalloja, jotka leijuvat paikallaan.
Olen nähnyt aika monta sellaista.
Japanissa uskotaan, että kun ihminen kuolee,
sielu muuttuu valopalloksi ja nousee taivaalle.
Järistyksen kaltaisissa katastrofeissa kuolee suuri määrä ihmisiä.
Uskon, etteivät silloin havaitut valopallot ole ufoja,
vaan hitodamoja eli sieluja.
Siten me näemme asiat ja ajattelemme.
Kyseessä on yleinen, arkipäiväinen ilmiö.
Se on osa jokapäiväistä elämäämme.
On erittäin tärkeää tajuta se.
Olen syntynyt ja kasvanut täällä.
Tämä paikka on henkisen energian keskittymä.
Sitä sanotaan jopa taivaan portiksi.
Uskon ufojen viihtyvän täällä juuri siksi.
Siksi luulen niiden kerääntyvän tänne.
Hengitä syvään.
Pidätä hengitystäsi.
Japanilainen kansanperinne on täynnä tarinoita hengistä ympärillämme.
Yksi Hayao Miyazakin suosituimmista elokuvista -
on Naapurini Totoro.
Totoro on iso, pörröinen otus, joka voisi olla pelottavakin.
Sen suu on täynnä valtavia hampaita.
Olen haastatellut Miyazakia ja kysynyt, mikä Totoro oikein on.
Hän vastasi empimättä: "Totoro on ihan vain Totoro."
Japanin taiteessa ja ajattelussa luonnollinen ja yliluonnollinen -
liittyvät toisiinsa ja kietoutuvat yhteen.
Niitä ei oikeastaan edes pidetä erillisinä asioina.
Ne eivät oikeastaan kietoudu yhteen, koska eivät ole erillisiä.
Ne ovat yhtä ja samaa.
Soittakaa lehtiin! Täällä on ufoja!
AIDON TODISTAJAN ÄÄNI
Täällä on ufo!
En näe mitään. -Tuossa ufo taas on!
En ole ennen nähnyt ufoa! Niitä on valtavan paljon!
On olemassa todistajia,
jotka ovat nähneet ufoja ja muukalaisia.
Kyse on pelkistä kokemuksista.
On todennäköistä, että havainnot ovat esimerkiksi lentokoneita.
Niin luultavasti maaliskuun 11. päivän ufokin.
FUKUSHIMAN YDINVOIMALA, 2011
En tarvitse materiaalisia todisteita tai vastaavaa.
Sanoisin ennemmin: "We better to feel the echo."
Yritän olla puhumatta muukalaisista. Minua pidetään jo tarpeeksi hulluna.
Hullun mainetta en panisi pahakseni,
mutta olisi sääli, jos viesti ei menisi perille.
Maaliskuun 11. päivänä nähtiin valoja. Ufot tulivat.
Jotain tehtiin maapallon suojelemiseksi. Uskon, että silloin tapahtui kaikenlaista.
En oikeastaan yllättyisi mistään.
Jos minä olisin avaruusolento -
ja havaitsisin suuren energiapiikin,
haluaisin käydä paikan päällä katsomassa.
Tiedossamme on -
satoja hyvin dokumentoituja selittämättömiä ilmakehän ilmiöitä -
ydinvoimaloiden ympäristöstä.
Nähdäkseni viesti on selvä.
Nimeni on Robert Salas.
Maaliskuussa 1967 työskentelin Malmstromin lentotukikohdassa Montanassa -
ohjusten laukaisupäällikkönä.
Työskentelin kapselissa 18 metriä maan alla.
Tehtäväni oli tarkkailla ja ohjata kymmentä ydinkärjellä varustettua ohjusta.
Olen käynyt läpi 39 kertomusta 1940- ja 1990-lukujen väliltä,
eli noin 50 vuoden ajalta.
Todistajien kertomukset ovat jossain määrin johdonmukaisia.
Kaikissa paikalle saapuu selittämätön ilmakehän ilmiö.
Sinä aamuna sain tiedon -
taivaalla nähdyistä oudoista valoista.
Jätin puhelun huomiotta -
ja pyysin soittamaan, kun tapahtuisi jotain merkittävämpää.
On sivuseikka, onko tapahtumapaikka Malmstrom -
tai F.E. Warren tai Minot.
Minulle soitettiin pian uudelleen.
Soittajan sävy oli kiihtyneempi. Hän kuulosti selvästi säikähtäneeltä.
Hän sanoi,
että pääportin edessä leijui kirkasta punaista valoa hohtava esine.
Esine leijui valvotussa ilmatilassa ja osoitti ydinaseita valolla.
Puhelun jälkeen aseeni menivät toimintakyvyttömiksi yksi kerrallaan.
Emme olisi mitenkään voineet laukaista niitä.
Vastaavaa on sattunut muuallakin.
Samana aamuna ilmoitimme asiasta päämajaan.
Saimme kuulla, että toisessa komentokeskuksessa oli käynyt samoin.
Kaikki kymmenen ydinkärkeä olivat menettäneet toimintakykynsä.
ja keskuksen yllä oli havaittu ufoja.
Ydinvoimalasta lähtee radioaktiivista säteilyä.
Ufot tulivat auttamaan ihmisiä eli säätämään kyseistä energiaa.
Se on oma teoriani.
Siksi vahingot jäivät rajallisiksi.
Kun japanilaiset puhuvat siitä, miksi muukalaiset tai ufot ovat täällä,
tavoite on usein tasapainon saavuttaminen tai palauttaminen.
Moderni elämäntapamme ei ole sopusoinnussa.
Hyväntahtoinen teoria on,
että niin sanotut muukalaiset ovat meistä huolissaan -
ja pyrkivät palauttamaan maailmaan tasapainon.
"Hyvät maan asukkaat, veljemme ja sisaremme,
olette alkaneet käyttää ydinvoimaa.
On hienoa, että teknologianne on kehittynyt jo noin pitkälle,
mutta teitä ei voi jättää valvomatta."
Ydinvoima on pahimmillaan todella vaarallista.
Jos lapsi menee keittiöön ja yrittää kokata paistinpannulla,
kolmivuotiaan lapsen tapauksessa se olisi vaarallista.
Vanhempien on valvottava häntä.
Uskon muukalaisten tuntevan samoin.
Onko pelkoon syytä? -Ei avaruusolentoja tarvitse pelätä.
Ei suinkaan. He ovat aivan kuin me. Heitä tulee ajatella liittolaisina.
En ole koskaan tavannut pahantahtoista muukalaista.
Muukalaiset saapuivat juuri sillä hetkellä turvatakseen tasapainon.
Se on heidän tapansa ilmaista rakkauttaan.
Älykkäät muukalaiset tunnistavat ihmisten luovuuden -
ja tahtovat suojella sitä.
Uskon muukalaisten välittävän meistä.
He eivät tahdo meidän kuolevan sukupuuttoon.
Uskon, että se on heidän todellinen viestinsä:
"Olemme teidän puolellanne.
Avatkaa sydämenne ja mielenne.
Haluamme auttaa teitä.
Tutustutaan toisiimme."
Uskon, että se on heidän viestinsä.
Katastrofi oli kokemus, joka jätti haavan sydämeeni.
Ufokohtaamiseni aikana, kun energia ympäröi minut,
tunsin haavani paranevan.
Siitä tiedän muukalaisten olevan hyväntahtoisia.
Ufohavainto on tapaus.
Ufokohtaaminen muuttaa ihmistä aina.
Tämä voi kuulostaa oudolta, mutta se mullistaa ihmisen suhteen kosmokseen.
Se muistuttaa uskoon tulemista.
Ihmisen maailmankuva, toimintatavat ja suhde muihin muuttuvat.
Se muuttaa ihmisen aivan täysin.
Vuonna 2016 koin "astraalitason sieppauksen".
Ainoastaan astraalikehoni siepattiin ja vietiin ufon sisään.
Edessäni oli ruutu.
Voin kertoa, mitä opin ufon audiovisuaalisessa huoneessa.
Opin, että planeettamme on elossa.
Täällä tapahtuu kaikenlaista. Kaikilla on traumaattisia kokemuksia.
Sellaiset tilanteet -
voivat johtaa vihaan ihmisten välillä ja negatiivisiin tunteisiin.
Lyhyesti sanottuna ihmisen tietoisuus tavallaan hämärtyy.
Tietoisuutemme tulee puhdistaa -
ja palauttaa samaan tilaan kuin lapsuudessa.
Vastasyntyneen tietoisuus on puhdas ennakkoluuloista.
Tietoisuutemme on siis puhdistettava.
Jos puhdistaudumme, pääsemme osaksi kosmista sivilisaatiota -
ja koko maapallo alkaa hohtaa kultaista valoa.
Viimeiseksi minulle näytettiin, että Maan tulevaisuus on valoisa.
Täällä koittaa vielä kultainen aikakausi.
Ihmiset syntyvät tähän maailmaan tietystä syystä.
Meidän on pyrittävä tekemään maailmasta rauhaisa.
On olemassa näkymätöntä voimaa,
jota meidän tulee lainata Jumalalta, ufoilta ja muilta sellaisilta olennoilta.
Ufoista puhuttaessa -
japanilaisilla on kyky hyväksyä mysteeri -
ja antaa sen olla.
Itse havainto voi olla samanlainen,
mutta kokemuksista kerrottu tarina -
on erilainen amerikkalaisilla ja japanilaisilla.
Kyse ei niinkään ole toiseudesta.
Ufojen ja avaruusolentojen mysteeri -
on yksinkertaisesti olemassa, ja se riittää.
Minulle näytettiin, että ihmisillä on lämmin sydän -
ja että he ovat upeita olentoja.
Valot näyttivät minulle, että me kaikki olemme pohjimmiltamme hyviä.
Tekstitys: Anne Aho